આ ફિલ્મ ભાવિ જોખમોનો ખ્યાલ આપે છે, તો સમાંતરે માનવ-સ્પીરીટની અજેયતા બતાવે છે. તકલીફમાં માનવ ચેતના કેમ ઉચ્ચ કક્ષાએ જઈ શકે છે તે બતાવવા પ્રયાસ કરે છે. આદિમાનવથી આજ સુધી કોઈ પણ સ્થિતિમાં માનવ ચેતના જ જીતી છે તે ફિલ્મ સૂચવે છે. સતત જોખમો વચ્ચે પણ ગેરી તો ઉપાયનોજ વિચાર કરે છે. ન તો પોતાનાં જોખમોનો કે ન તો કુટુંબનો વિચાર કરે છે અને છેલ્લે પણ શ્રદ્ધાથી રણકતા અવાજમાં બોલે છે, ‘હજી તો શરૂઆત છે, પણ આગળ ઉપાય મળશે જ.’